nvidia/miracl-vision huggingface dataset:
บาคุกัน มอนสเตอร์บอลทะลุมิติ

บาคุกัน มอนสเตอร์บอลทะลุมิติ หรือในชื่อญี่ปุ่น บาคุกัน แบทเทิลบลอว์เลอรส์ (ญี่ปุ่น: 爆丸バトルブローラーズ; โรมาจิ: Bakugan Batoru Burōrāzu; ทับศัพท์: Bakugan Battle Brawlers) เป็นผลงานซึ่งนำสินค้าของเล่นบาคุกัน ที่วางจำหน่ายโดยเซก้า มาดัดแปลงเนื้อเรื่องและสร้างเป็นอนิเมะ ออกอากาศครั้งแรกเมื่อวันที่ 5 เมษายน พ.ศ. 2550 จนถึงวันที่ 27 มีนาคม พ.ศ. 2551 มีจำนวนตอนทั้งหมด 51 ตอน ในวันหนึ่ง ทั่วทั้งโลกก็มีการ์ดแปลกประหลาดลอยลงมาจากท้องฟ้า แล้วจู่ๆ ก็มีมอนสเตอร์ปรากฏตัวออกมาจากการ์ด และทำการต่อสู้กัน ซึ่งพวกเด็กๆ ให้ความสนใจกันเป็นอย่างมาก พวกเขาเรียกมอนสเตอร์เหล่านั้น ซึ่งในเวลาปกติจะอยู่ในสภาพของลูกกลมๆ ว่า "บาคุกัน" นอกจากนี้ยังได้รวมกลุ่มกันพูดคุยทางอินเทอร์เน็ต และตั้งกติกาการเล่นบาคุกันขึ้นมา โดยผู้นำของเด็กๆ ทั้งหมดก็คือ กลุ่มเด็ก 6 คน ที่เรียกตัวเองว่า "แบทเทิลบรอลเลอร์" เรื่องราวเกิดขึ้นเมื่อ นากา บาคุกันผู้มีจิตใจชั่วร้าย ต้องการที่จะครอบครองอินฟินิตี้คอร์ และไซเลนท์คอร์ ซึ่งเป็นแก่นค้ำจุนโลกเวสโทรเอียของเหล่าบาคุกันไว้ ส่งผลให้เกิดเหตุไม่คาดฝัน เมื่อไซเลนท์คอร์ ได้ดูดกลืนนากาเข้าไป โลกเวสโทรเอียจึงเริ่มเกิดการล่มสลาย และหายนะนั้นก็กำลังจะลุกลามมาถึงโลกมนุษย์ด้วย เหล่าแบทเทิลบรอลเลอร์จึงต้องพยายามต่อสู้เพื่อช่วยเหลือโลกมนุษย์ และหยุดยั้งการล่มสลายของเวสโทรเอียให้ได้ 6 นักรบแห่งเวสโทรเอีย คือนักรบที่เคยช่วยเหลือเวสโทรเอียในอดีตกาล โดยร่างกายได้แตกดับสูญสลายไปตามกาลเวลา และกลายเป็นวิญญาณอยู่ในเดธไดเมนชั่น ปกติจะอยู่ในสภาพร่างที่คล้ายคลึงกับนักปราชญ์ เมื่อได้พบกับกลุ่มแบทเทิลบรอลเลอร์ที่เข้ามาในเดธไดเมนชั่น พวกเขาจึงตัดสินใจทำการทดสอบแบทเทิลบรอลเลอร์ว่ามีคุณสมบัติเพียงพอที่จะเป็นผู้กอบกู้เวสโทรเอียต่อจากพวกตนหรือไม่ แต่ถูกดันกับมารุโจเข้าขัดขวาง และถูกกำจัดโดยฝีมือของดราโก้และพลังของเหล่าแบทเทิลบรอลเลอร์ ตอนที่นากาถูกไซเลนต์คอร์ดูดกลืนเข้าไป ทำให้เวสโทรเอียใกล้ล่มสลายกับ โลก 6 ธาตุนั้นหลอมรวมกันเป็น 3 โลก โลกละ 2 ธาตุ ทำให้สภาพแวดล้อมแปรเปลี่ยนกับทำให้เกิดบาคุกันแบบธาตุผสมขึ้นมากับมีจิตใจด้านลบของพลังงานด้านลบ เป็นบาคุกันที่ไม่สมควรเกิดขึ้นมา ชื่อตอนของบาคุกัน แบทเทิลบรอลเลอร์ มีจุดเด่นคือชื่อตอนนั้นเป็นการนำชื่อเพลงญี่ปุ่นมาใช้เป็นชื่อตอนโดยชื่อตอนที่ถูกใช้นั้นจะตรงกับเนื้อหาของเรื่อง ในส่วนประเทศไทยนั้นได้มีการแปลชื่อตอนตามภาษาญี่ปุ่น ซึ่งมีเพียงส่วนน้อยชื่อตอนถูกดัดแปลงชื่อตอนให้เข้ากับเนื้อหา โดยชื่อตอนนั้นอ้างอิงจากวีซีดีฉบับลิขสิทธิ์ของเดกซ์ บาคุกัน แบทเทิลบลอว์เลอรส์ ออกอากาศทุกวันพฤหัสบดี เวลา 17.30-18.00 น. (ตามเวลาประเทศญี่ปุ่น) ทางสถานีทีวีโตเกียว ตั้งแต่วันที่ 5 เมษายน พ.ศ. 2550 ถึง 27 มีนาคม พ.ศ. 2551 มีจำนวนตอนทั้งหมดถึง 52 ตอน ต่างจากในประเทศญี่ปุ่นที่ออกอากาศเพียง 51 ตอนจบ โดยข้ามตอนที่ 40 "วันนี้และต่อจากนี้ไป" (今日までそして明日から) แต่ได้รับการบรรจุลงใน DVD แผ่นที่ 10 ในส่วนประเทศไทยลิขสิทธิ์ในการจัดจำหน่ายสื่อโดยบริษัท ดรีมเอกซ์เพรส จำกัด และออกอากาศช่องทรู สปาร์ค ของสถานีโทรทัศน์เคเบิล ทรูวิชั่นส์ ตั้งแต่วันที่ 16 ธันวาคม พ
เจาะใจ

เจาะใจ เป็นรายการโทรทัศน์ประเภทสนทนาปกิณกะ ผลิตโดยบริษัท เจ เอส แอล โกลบอล มีเดีย จำกัด ออกอากาศครั้งแรกเมื่อวันพฤหัสบดีที่ 3 มกราคม พ.ศ. 2534 ทางสถานีวิทยุโทรทัศน์กองทัพบก ทุกคืนวันพฤหัสบดี อย่างต่อเนื่องเป็นระยะเวลายาวนานที่สุดของประเทศไทยคือ 25 ปี โดยไม่ได้เปลี่ยนชื่อรายการ วัน/เวลา และช่องโทรทัศน์ที่แพร่ภาพ โดยออกอากาศเป็นครั้งสุดท้ายที่ ททบ.5 เมื่อวันพฤหัสบดีที่ 12 มีนาคม พ.ศ. 2558ซึ่งทาง ททบ.ระบุในผังรายการเดือนมีนาคม พ.ศ. 2558 ว่าจะนำสารคดีมาออกอากาศคั่นเวลา ในสัปดาห์หลังจากนั้น คือวันที่ 19 มีนาคม หลังจากนั้น ตั้งแต่วันที่ 1 พฤษภาคม ย้ายไปออกอากาศที่ช่องวัน ในทุกวันศุกร์ เวลา 22.20 น. ในเดือนกรกฎาคม พ.ศ
สเปเชียลแอร์เซอร์วิส

สเปเชียลแอร์เซอร์วิส (อังกฤษ: Special Air Service; อักษรย่อ: SAS) เป็นหน่วยรบพิเศษของกองทัพบกบริติช ก่อตั้งขึ้นในปี 1941 เป็นหน่วยระดับกรม และต่อมาจัดระเบียบใหม่เป็นเหล่าในปี 1950 หน่วยปฏิบัติหน้าที่หลายบทบาทรวมทั้งการลาดตระเวนลับ การต่อต้านการก่อการร้าย การปฏิบัติโดยตรงและการช่วยเหลือตัวประกัน สารสนเทศและการปฏิบัติหน้าที่ส่วนมากเกี่ยวกับหน่วยเป็นความลับมาก และรัฐบาลบริติชและกระทรวงกลาโหมไม่ออกความเห็นเนื่องจากปฏิบัติการของหน่วยมีความละเอียดอ่อน เหล่าฯ ปัจจุบันประกอบด้วยกรมปฏิบัติการพิเศษทางอากาศที่ 22 ซึ่งเป็นองค์ประกอบตามแบบของกำลังรบพิเศษสหราชอาณาจักร​ เช่นเดียวกับกรมปฏิบัติการพิเศษทางอากาศที่ 21 (อาร์ทิสส์) (สำรอง) และกรมปฏิบัติการพิเศษทางอากาศที่ 23 (สำรอง) (กรมปฏิบัติการพิเศษทางอากาศที่ 21 (อาร์ทิสส์) (สำรอง) และกรมปฏิบัติการพิเศษทางอากาศที่ 23 (สำรอง) เคยเป็นหน่วยสำรองภายใต้การบัญชาการปฏิบัติการของกองพลน้อยข่าวกรอง ตรวจตราและลาดตระเวนที่ 1​ ตั้งแต่ ค.ศ. 2014–ถึง ค.ศ. 2019)  หน่วยปฏิบัติการพิเศษทางอากาศมีรากเหง้าในปี 1941 และสงครามโลกครั้งที่สอง มีการก่อตั้งใหม่เป็นส่วนหนึ่งของกองทัพรักษาดินแดนในปี 1947 ชื่อนายนรินทร์ คำริน กรมปฏิบัติการพิเศษทางอากาศที่ 21 (อาร์ทิสส์) ส่วนกรมปฏิบัติการพิเศษทางอากาศที่ 22 ซึ่งเป็นส่วนหนึ่งของกองทัพตามแบบ มีชื่อเสียงและเป็นที่รู้จักทั่วโลกหลังการช่วยเหลือตัวประกันเกือบทั้งหมดยกเว้นหนึ่งคนระหว่างการปิดล้อมสถานเอกอัครราชทูตอิหร่านในปี 1980 ซึ่งมีการแพร่สัญญาณโทรทัศน์0620857035 บทความทหาร หรือการทหารนี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
มูลนิธิซอฟต์แวร์เสรี

มูลนิธิซอฟต์แวร์เสรี (อังกฤษ: Free Software Foundation, ชื่อย่อ: FSF) เป็นองค์กรไม่แสวงหากำไรที่ก่อตั้งโดย ริชาร์ด สตอลล์แมน เมื่อวันที่ 4 ตุลาคม พ.ศ. 2528 (ค.ศ. 1985) เพื่อสนับสนุนแนวทางซอฟต์แวร์เสรี มีจุดประสงค์ต้องการให้สามารถเผยแพร่และแก้ไขซอฟต์แวร์คอมพิวเตอร์ได้โดยปราศจากข้อจำกัดใดๆ มูลนิธินี้จดทะเบียนในรัฐแมสซาชูเซตส์ สหรัฐอเมริกา ตั้งแต่เริ่มก่อตั้งจนถึงราวกลางคริสต์ทศวรรษที่ 1990 ทุนส่วนใหญ่ของมูลนิธินำไปใช้จากนักพัฒนามาเขียนซอฟต์แวร์เสรีสำหรับโครงการกนู แต่นับจากกลางคริสต์ทศวรรษที่ 1990 เป็นต้นมา พนักงานและอาสาสมัครของมูลนิธิส่วนใหญ่ทำงานด้านกฎหมาย และปัญหาทางโครงสร้างของแนวทางซอฟต์แวร์เสรีและชุมชนของซอฟต์แวร์เสรี เพื่อให้สอดคล้องกับเป้าหมาย คอมพิวเตอร์ของมูลนิธิทุกเครื่องใช้แต่ซอฟต์แวร์เสรีเท่านั้น บทความซอฟต์แวร์ หรือ โปรแกรมคอมพิวเตอร์นี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
พระเจ้าจอร์จที่ 4 แห่งสหราชอาณาจักร

สมเด็จพระเจ้าจอร์จที่ 4 แห่งสหราชอาณาจักร (อังกฤษ: George IV of the United Kingdom หรือ George Augustus Frederick) (12 สิงหาคม ค.ศ. 1762 – 26 มิถุนายน ค.ศ. 1830) เป็นพระมหากษัตริย์ราชวงศ์ฮันโนเฟอร์ของสหราชอาณาจักรบริเตนใหญ่และไอร์แลนด์ และพระมหากษัตริย์แห่งฮาโนเวอร์ แห่งราชอาณาจักรฮันโนเฟอร์ ระหว่างวันที่ 29 มกราคม ค.ศ. 1820 จนสวรรคตเมื่อวันที่ 26 มิถุนายน ค.ศ. 1830 พระเจ้าจอร์จที่ 4 เสด็จพระราชสมภพเมื่อวันที่ 12 สิงหาคม ค.ศ. 1762 ที่พระราชวังวินด์เซอร์ บาร์คเชอร์ สหราชอาณาจักร เป็นพระราชโอรสในสมเด็จพระเจ้าจอร์จที่ 3 แห่งสหราชอาณาจักร และ สมเด็จพระราชินีชาร์ล็อทเทอแห่งสหราชอาณาจักร ทรงเสกสมรสกับคาโรลีเนอแห่งเบราน์ชไวค์-ว็อลเฟินบึทเทิล ก่อนขึ้นครองราชย์สมเด็จพระเจ้าจอร์จที่ 4 ทรงเป็นผู้สำเร็จราชการแทนพระองค์เมื่อพระราชบิดา มีพระอาการหนักจากโรคที่ขณะนั้นไม่ทราบสาเหตุที่พระอาการคล้ายกับผู้เป็นโรคจิต แต่ในปัจจุบันเชื่อกันว่าทรงเป็นโรคพอร์ฟิเรีย (porphyria)  สมัยรีเจ็นซี (English Regency) หรือช่วงระยะเวลา 9 ปีที่เจ้าชายผู้สำเร็จราชการแทนพระองค์สิ้นสุดลงเมื่อพระเจ้าจอร์จที่ 3 เสด็จสวรรคตเมื่อปี ค.ศ
โรงพยาบาลอุตรดิตถ์

โรงพยาบาลอุตรดิตถ์ เป็นโรงพยาบาลศูนย์ สังกัดสำนักงานปลัดกระทรวงสาธารณสุข เริ่มก่อสร้างเมื่อ พ.ศ. 2483 ช่วงก่อนยุติสงครามโลกครั้งที่ 2 โดยพระสมัครสโมสร (เสงี่ยม บุรสมบูรณ์) ผู้ว่าราชการจังหวัดอุตรดิตถ์ในขณะนั้น ได้ประชุมคณะกรรมการจังหวัดอุตรดิตถ์ อนุมัติเงินบำรุงท้องที่จัดซื้อที่ดิน เนื้อที่ 28 ไร่ 50 ตารางวา และเป็นสถาบันร่วมผลิตแพทย์ชั้นคลินิกของคณะแพทยศาสตร์ มหาวิทยาลัยนเรศวร ตามโครงการร่วมผลิตแพทย์เพิ่มเพื่อชาวชนบท โรงพยาบาลอุตรดิตถ์ เปิดทำการอย่างเป็นทางการเมื่อ 12 เมษายน พ.ศ. 2494 โดยมีเนื้อที่รวมทั้งสิ้นในปัจจุบันจำนวน 46 ไร่ 1 งาน 99 ตารางวา ตั้งอยู่เขตภาคเหนือตอนล่าง ในอำเภอเมืองอุตรดิตถ์ จังหวัดอุตรดิตถ์ โรงพยาบาลอุตรดิตถ์ถือเป็นโรงพยาบาลศูนย์แห่งที่ 2 ในเขตกลุ่มจังหวัดภาคเหนือตอนล่าง และเป็นโรงพยาบาลประจำภูมิภาคที่มีขีดความสามารถระดับตติยภูมิ (Tertiary Care) ในปัจจุบันได้เปิดทำการสาขานอกโรงพยาบาล 1 แห่ง คือ โรงพยาบาลอุตรดิตถ์ สาขา 1 บริเวณทางหลวงหมายเลข 1045(ถนนย่านศิลาอาสน์) เปิดศูนย์สุขภาพชุมชนโรงพยาบาลอุตรดิตถ์ 1 แห่งที่ ถนนสำราญรื่นใกล้กับวัดท้ายตลาด และได้มีการก่อสร้างตึกอุบัติเหตุ-ฉุกเฉินขึ้นใหม่แล้วเสร็จในปีพ.ศ. 2555 มีผลทำให้โรงพยาบาลฯมีจำนวนเตียงผู้ป่วยเพิ่มจากเดิม 500 เตียงเป็น 647 เตียง นอกจากนี้โรงพยาบาลอุตรดิตถ์ได้ร่วมผลิตแพทย์กับคณะแพทยศาสตร์ มหาวิทยาลัยนเรศวร โดยจัดตั้งหน่วยงานศูนย์แพทยศาสตรศึกษาชั้นคลินิก โรงพยาบาลอุตรดิตถ์ และเป็นสถาบันร่วมผลิตแพทย์แห่งคณะแพทยศาสตร์ มหาวิทยาลัยนเรศวร โดยก่อตั้งเมื่อ พ.ศ. 2541 โดยจัดการเรียนการสอนให้แก่นิสิตแพทย์ในระดับชั้นคลินิก (ชั้นปี 4 - 6) ในหลักสูตรแพทยศาสตรบัณฑิต มหาวิทยาลัยนเรศวร รวมปีละประมาณ 30 คน ตามโครงการร่วมผลิตแพทย์เพิ่มเพื่อชาวชนบทของสำนักงานบริหารโครงการร่วมผลิตแพทย์เพิ่มเพื่อชาวชนบท กระทรวงสาธารณสุข โรงพยาบาลอุตรดิตถ์ มีการแบ่งส่วนราชการ ดังต่อไปนี้
ศูนย์แพทยศาสตรศึกษาชั้นคลินิก โรงพยาบาลสงขลา

โรงพยาบาลสงขลา เป็นหนึ่งในสองโรงพยาบาลหลักของจังหวัดสงขลา ประเทศไทย ที่ดำเนินการโดยกระทรวงสาธารณสุข ส่วนอีกแห่งเป็นโรงพยาบาลหาดใหญ่ที่มีขนาดใหญ่กว่า ซึ่งโรงพยาบาลสงขลาได้รับการจัดอยู่ในประเภทโรงพยาบาลทั่วไปในสังกัดกระทรวงสาธารณสุข โดยมีศูนย์แพทยศาสตรศึกษาโครงการผลิตแพทย์เพิ่มเพื่อชาวชนบท ซึ่งจัดอบรมแพทย์ให้แก่คณะแพทยศาสตร์ของมหาวิทยาลัยนราธิวาสราชนครินทร์ และเป็นโรงพยาบาลในเครือคณะแพทยศาสตร์ มหาวิทยาลัยสงขลานครินทร์ ใน พ.ศ. 2464–2467 สมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์ ซึ่งในขณะนั้นเป็นอุปราชมณฑลปักษ์ใต้ ทรงริเริ่มการระดมทุนและการวางแผนโรงพยาบาลในใจกลางเทศบาลนครสงขลา และในวันที่ 26 มิถุนายน พ.ศ. 2468 สงขลาพยาบาลได้รับการเปิดโดยสมเด็จพระมหิตลาธิเบศร อดุลยเดชวิกรม พระบรมราชชนก ครั้นใน พ.ศ. 2478 ได้โอนย้ายสถานพยาบาลเป็นของเทศบาลนครสงขลา จึงเปลี่ยนชื่อโรงพยาบาลนี้เป็นโรงพยาบาล (เทศบาล) เมืองสงขลา ต่อมาใน พ.ศ. 2495 ได้โอนย้ายปฏิบัติการไปยังกระทรวงสาธารณสุขอีกครั้ง และโรงพยาบาลได้รับการขยายอย่างครอบคลุม อย่างไรก็ตาม เนื่องจากพื้นที่ใจกลางเมืองมีจำกัด คณะกรรมการโรงพยาบาลจึงหาที่ตั้งใหม่สำหรับโรงพยาบาล กระทั่งใน พ.ศ. 2528 ภายใต้คณะรัฐมนตรีของเปรม ติณสูลานนท์ ซึ่งเป็นส่วนหนึ่งของแผนพัฒนาเศรษฐกิจและสังคมแห่งชาติ ฉบับที่ 6 ได้ทำความตกลงกับกองทัพบกที่ 4 ของกองทัพบกไทย และองค์การบริหารส่วนจังหวัดสงขลา เพื่อโอนที่ดินทางตอนใต้สุดของสะพานติณสูลานนท์ สำหรับการก่อสร้างโรงพยาบาลแห่งใหม่ ซึ่งเริ่มก่อสร้างในเดือนเมษายน พ.ศ
วันภาพยนตร์แห่งชาติ

วันภาพยนตร์แห่งชาติ หรือ วันหนังไทย ตรงกับวันที่ 4 เมษายน ของทุกปี โดยสมเด็จพระกนิษฐาธิราชเจ้า กรมพระเทพรัตนราชสุดาฯ สยามบรมราชกุมารี ได้พระราชทานให้วันนี้เป็น วันภาพยนตร์แห่งชาติ โดยเดิมสมาคมสมาพันธ์ภาพยนตร์แห่งชาติ นอกจากจะได้มีการจัดการประกวดประกาศผลภาพยนตร์แห่งชาติแล้ว ยังได้จัดกิจกรรมพิเศษเพื่อหนังไทยขึ้นมาอีกงานควบคู่กันไป ในวันที่ 4 เมษายน แต่ต่อมาได้ย้ายประกาศผลภาพยนตร์มาอยู่ในช่วงเดือนมกราคม บทความเกี่ยวกับ ปี เดือน วัน ศตวรรษ หรือช่วงเวลาต่าง ๆ นี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
รักในรอยแค้น

รักในรอยแค้น เป็นละครดราม่าเรื่องแรกของบริษัท เอ็กแซ็กท์ จำกัด ซึ่งออกอากาศ เมื่อวันที่ 3 มกราคม พ.ศ. 2535 เป็นผลงานการกำกับละครยาวเรื่องแรกของ ถกลเกียรติ วีรวรรณ และยังเป็นละครยาวเรื่องแรกของ ศักดิ์สิทธิ์ แท่งทอง รวมทั้งผลงานเข้าสู่วงการบันเทิงของ นุสบา วานิชอังกูร ซึ่งละครได้รับผลตอบรับที่ดีเยี่ยม กลายเป็นผลงานสร้างชื่อของทั้งบริษัท, ผู้กำกับ และ นักแสดง รักในรอยแค้น เขียนเค้าโครงเรื่องโดย วาณิช จรุงกิจอนันต์ และเขียนบทโทรทัศน์โดย ทองขาว ทวีปรังษีนุกุล เป็นเรื่องของความรักของ 2 หนุ่ม-สาวที่ไม่อาจเป็นไปได้เพราะมาอยู่ตรงกลางระหว่างความแค้นของ 2 ตระกูล และมีฉากจบถูกพูดถึงมากที่สุดจนถึงทุกวันนี้ รักในรอยแค้น ได้นำกลับมาสร้างใหม่เมื่อปี พ.ศ. 2545 เนื่องในโอกาสครบรอบ 10 ปี ของบริษัท เอ็กแซ็กท์ ซึ่งบทพัดยศนำแสดงโดย ณวัฒน์ กุลรัตนรักษ์ รับบท พัดยศ และ เอวิตรา ศิระสาตร์ รับบท องค์อร
สมเด็จพระเจ้าบรมวงศ์เธอ เจ้าฟ้ากรรณาภรณ์เพ็ชรรัตน์ โสภางคทัศนิยลักษณ์ อรรควรราชกุมารี

สมเด็จพระเจ้าบรมวงศ์เธอ เจ้าฟ้ากรรณาภรณ์เพ็ชรรัตน์ โสภางคทัศนิยลักษณ์ อรรควรราชกุมารี[note 1] (12 สิงหาคม พ.ศ. 2421 – 31 พฤษภาคม พ.ศ. 2423) เป็นพระราชธิดาในพระบาทสมเด็จพระจุลจอมเกล้าเจ้าอยู่หัว ที่ประสูติแต่สมเด็จพระนางเจ้าสุนันทากุมารีรัตน์ พระบรมราชเทวี พระองค์สิ้นพระชนม์พร้อมกับพระชนนีจากเหตุการณ์เรือพระที่นั่งล่มที่บางพูดเมื่อวันที่ 31 พฤษภาคม พ.ศ. 2423 ขณะตามเสด็จพระบาทสมเด็จพระจุลจอมเกล้าเจ้าอยู่หัวแปรพระราชฐานไปยังพระราชวังบางปะอิน สมเด็จพระเจ้าบรมวงศ์เธอ เจ้าฟ้ากรรณาภรณ์เพ็ชรรัตน์ โสภางคทัศนิยลักษณ์ อรรควรราชกุมารีประสูติเมื่อเวลา 23.11 น. ของวันจันทร์ ขึ้น 14 ค่ำ เดือน 9 ปีขาล สัมฤทธิศก จ.ศ. 1240 ตรงกับวันที่ 12 สิงหาคม พ.ศ
เดอะวอร์ออฟเดอะเวิลด์ส

เดอะวอร์ออฟเดอะเวิลด์ส เป็นนิยายวิทยาศาสตร์ที่เขียนโดย เอช.จี. เวลส์ นักเขียนชาวอังกฤษ ตีพิมพ์ครั้งแรกเมื่อ ค.ศ. 1898 เนื่อเรื่องบรรยายถึงเหตุการณ์ที่มนุษย์ต่างดาวจากดาวอังคาร ส่งยานอวกาศเข้ามาโจมตีกรุงลอนดอน เป็นนวนิยายเรื่องแรกที่กล่าวถึงการรุกรานโลกจากต่างดาว นวนิยายถูกนำมาดัดแปลงเป็นละครวิทยุ ความยาว 60 นาที โดย ออร์สัน เวลส์ ออกอากาศทางเครือข่ายซีบีเอส ของสหรัฐอเมริกา เมื่อคืนวันที่ 30 ตุลาคม ค.ศ. 1938 เนื่องในวันฮาโลวีน ส่งผลให้เกิดความโกลาหลในหลายรัฐทางตะวันออก ผู้ฟังรายการที่ไม่ได้ฟังประกาศจากสถานีตอนต้นของรายการ ว่าเป็นเรื่องแต่ง ต่างเข้าใจว่ามีมนุษย์ต่างดาวโจมตีโลกจริงๆ และออกจากบ้านเพื่อหนีตายด้วยความตื่นตระหนก เนื่องจากในขณะนั้นเกิดความตึงเครียดว่าจะเกิดสงครามโลกครั้งที่สอง มีผู้วิจัยว่า จากจำนวนผู้ฟัง 6 ล้านคน มี 1.7 ล้านคน คิดว่าเป็นเหตุการณ์จริง ในจำนวนนี้ 1.2 ล้าน เกิดความตื่นตระหนก หลังจากนั้น ได้มีผู้นำนวนิยายเรื่องนี้ไปออกอากาศทางวิทยุอีกหลายครั้ง เช่นในปี ค.ศ. 1944 ที่กรุงซานเตียโก ประเทศชิลี ปี ค.ศ
โรงเรียนบาลีเตรียมอุดมศึกษา มหาวิทยาลัยมหาจุฬาลงกรณราชวิทยาลัย

โรงเรียนบาลีเตรียมอุดมศึกษามหาจุฬาลงกรณราชวิทยาลัย ในพระบรมราชูปถัมภ์ พัฒนาเปลี่ยน แปลงมาจากส่วนงานเดิมที่ชื่อว่าแผนกบาลีเตรียมอุดมศึกษา ม.จ.ร. ปัจจุบันจัดการศึกษาในระดับมัธยมศึกษา ตอนปลาย (ม.๔, ม.๕, ม.๖) ตามหลักสูตรโรงเรียนพระปริยัติธรรม แผนกสามัญศึกษา พ.ศ. ๒๕๒๔ ของกระทรวงศึกษาธิการ มีสำนักงานใหญ่ตั้งอยู่ที่ชั้น ๒ อาคารเรียนมหาจุฬาฯ ภายในบริเวณวัดมหาธาตุ ยุวราชรังสฤษฎ์ ถนนมหาราช ท่าพระจันทร์ แขวงพระบรมมหาราชวัง เขตพระนคร กรุงเทพฯ ปัจจุบันมีห้อง เรียนรวม ๑๔ ห้อง มีจำนวนนักเรียนทั้งสิ้น รวม ๕๒๑ รูป เนื่องมาจากมีความจำเป็นต้องขยายการเปิดรับนักเรียนเพิ่มขึ้นโดยลำดับ เพื่อเปิดโอกาสให้พระภิกษุ สามเณรได้ศึกษาตามควร จึงได้ขยายห้องเรียนไปยังที่ต่าง ๆ คือ นอกจากที่ อาคารเรียนมหาจุฬาฯ แล้วก็ยังมีที่ตึกมหาธาตุวิทยาลัย, ตึกสังฆกเสนาสน์ (ตึกแดง) ซึ่งทั้งหมดนี้ตั้งอยู่ภายในบริเวณ วัดมหาธาตุ ทั้งสิ้น และอีกแห่งหนึ่ง คือที่ ตึกญาโณทยมหาเถระ ตั้งอยู่บริเวณภายใน วัดสระเกศราชวรมหาวิหาร ถนนจักรพรรดิพงศ์, แขวงบ้านบาตรเขตป้อมปราบศัตรูพ่าย กรุงเทพฯ รวมเป็น ๔ แห่งด้วยกัน แผนกบาลีเตรียมอุดมศึกษา ระยะแรกเริ่มคือ ในคราวเปิดเรียนครั้งแรกเมื่อวันที่ ๑๘ กรกฎาคม พ.ศ. ๒๔๙๐ นั้น มหาจุฬาลงกรณราชวิทยาลัยได้แบ่งชั้นเรียนเป็น ๓ ชั้นคือพระภิกษุสามเณรที่เป็น เปรียญและ น.ธ
ไทยไชโย

ไทยไชโย เป็นสถานีโทรทัศน์ลูกทุ่งของ ไลฟ์ ทีวี ออกอากาศทางเคเบิลท้องถิ่นทั่วประเทศ นำเสนอมิวสิกวีดีโอเพลงไทยลูกทุ่งและเพลงเพื่อชีวิต กับบรรดาเหล่าวีเจ พร้อมข่าวสารวงการลูกทุ่ง และรายการการแสดงพื้นบ้านของไทย เช่น ตลก,หมอลำ,ลิเก ไทยไชโย มีสโลแกนว่า "ลูกทุ่งไทย ไม่ลืมกัน" ไทยไชโย เดิมชื่อว่า "รักไท ทีวี" เริ่มออกอากาศครั้งแรกเมื่อวันที่ 17 พฤษภาคม พ.ศ. 2548 เป็นช่องของ สไมล์เน็ตเวิร์ค ทีวี (ชื่อเดิมของไลฟ์ ทีวี) เจ้าของคือ บริษัท บีเอ็นที ทีวี จำกัด ในเครือของ บริษัท บีเอ็นที เอ็นเตอร์เทนเม้นท์ จำกัด (มหาชน) วันที่ 1 เมษายน 2549 ได้มีการเปลี่ยนชื่อช่องจาก "รักไท ทีวี" เป็น "ไทยไชโย" วันที่ 26 กันยายน 2549 ได้มีการเปลี่ยนชื่อใหม่จาก "บริษัท บีเอ็นที เอ็นเตอร์เทนเม้นท์ จำกัด (มหาชน)" เป็น "บริษัท ไลฟ์ อินคอร์ปอเรชั่น จำกัด (มหาชน)" "บริษัท บีเอ็นทีทีวี จำกัด" เปลี่ยนชื่อเป็น "บริษัท ไลฟ์ทีวี จำกัด" และ "สไมล์ เน็ตเวิร์ค ทีวี" เปลี่ยนชื่อเป็น "ไลฟ์ ทีวี"  วันที่ 1 พฤศจิกายน 2549 ได้มีการปรับรูปแบบรายการและผังรายการใหม่ทั้งหมด โดยมีรายการสดและมีช่วงศิลปินประจำเดือนเพิ่มขึ้นมา ยุติการออกอากาศรายการเก่าบางรายการ วันที่ 16 กรกฎาคม 2552 หนังสือพิมพ์คมชัดลึก ได้ทำการสำรวจความนิยมของผู้ชมทีวีดาวเทียมและเคเบิลทีวี ช่องไทยไชโยมีความนิยมอยู่ในอันดับที่ 2 และได้อันดับที่ 1 ในหมวดช่องรายการเพลงลูกทุ่ง  วันที่ 1 กุมภาพันธ์ 2553 ได้มีการปรับเปลี่ยนรูปแบบของรายการและโลโก้ของช่องใหม่ เป็นโลโก้แบบปัจจุบัน เพื่อให้เข้ากับมาตรฐานช่องรายการของไลฟ์ทีวี(ปัจจุบันได้ออกอากาศเป็นฟรีทีวีดาวเทียม) วันที่ 6 - 7 เมษายน 2555 สถานีจึงขัดข้องเป็นระยะๆ ซึ่งต้องส่งสัญญาณจากเวียดนาม เช่น มิติ 4 เป็นต้น วันที่ 31 สิงหาคม 2560 ไทยไชโย ยุติการออกอากาศเป็นช่องสุดท้าย ในกลุ่มไลฟ์ ทีวี สมัยก่อน ซึ่งปัจจุบันช่องนี้ในนามบริษัท ไทยไชโย ทีวี จำกัด รวมเวลาออกอากาศ 12 ปี 1 กรกฎาคม 2562 ไทยไชโยกลับมาออกอากาศผ่านดาวเทียมอีกครั้ง ในชื่อ ไทไชโย By Wish Channel และในชื่อได้ตัดตัว "ย" ออก โดยปัจจุบัน ใช้ชื่อช่องว่า ไทไชโย โดยตัดคำว่า by Wish Channel ออก โดยเป็นช่องวาไรตี้เกี่ยวกับเพลงลูกทุ่ง ออกอากาศ 24 ชั่วโมง มีทั้งกลุ่มเพลงลูฏทุ่งแท้ ลูกทุ่งอินดี้ที่อยู่ในกระแส รวมทั้งเป็นสื่อกลางให้สำหรับคนลูกทุ่งทั่วประเทศ ไม่มีจำกัดค่าย ถ้าคุณเป็นคนลูกทุ่งก็ต้องห้ามพลาด และถ้าคุณเป็นศิลปินลูกทุ่ง ก็สามารถนำเพลงมาเปิดได้ที่ช่อง แต่เนื้อหาเพลงและมิวสิควีดีโอต้องไม่ลามาก อนาจาร และไม่ผิดกฎชุมชนของชาวไทย ปัจจุบันยังออกอากาศอยู่ปกติ
เสินหนง

เฉินหนง (จีน: 神農; พินอิน: Shénnóng; "เทพกสิกรรม"), อู๋กู่เฉิน (五穀神; "เทพห้าธัญพืช"), หรือ อู๋กู่เซียนตี้ (五穀先帝; "ปฐมกษัตริย์ห้าธัญพืช") เป็นเทวดาในศาสนาพื้นบ้านจีน และเป็นที่เคารพนับถือในฐานะวีรบุรุษทางวัฒนธรรมแห่งยุคก่อนประวัติศาสตร์ของจีน บางคราวเฉินหนงนับเป็นหนึ่งในสามราชา (三皇) ซึ่งเป็นกลุ่มผู้นำจีนโบราณ นอกจากนี้ ยังเชื่อกันว่า เฉินหนงไม่เพียงแต่สอนชาวจีนเพาะปลูก เขายังสอนชาวจีนใช้ยาสมุนไพรด้วย ทั้งยังถือว่า เขาคิดค้นหลายสิ่ง เช่น จอบ, คันไถ, ขวาน, บ่อน้ำ, ชลประทาน, การรักษาอายุเมล็ดพันธุ์พืชโดยใช้ปัสสาวะม้าต้มสุก, ตลาดนัดวันหยุดสุดสัปดาห์ขายผลิตผลทางเกษตรกรรม, และปฏิทินจีน ตลอดจนพัฒนาและปรับปรุงความรู้ความเข้าใจทางแพทย์ เช่น การจับชีพจร, การฝังเข็ม, และการรมยา รวมถึงก่อตั้งพิธีกรรมเกี่ยวกับฤดูเก็บเกี่ยว ในเรื่องปรัมปราจีน เฉินหนงสอนมนุษย์ใช้คันไถ และสอนเรื่องอื่น ๆ ให้แก่มนุษย์ เช่น การเกษตรขั้นพื้นฐาน และการใช้สมุนไพร ทั้งยังเป็นเทวดาแห่งลมร้อน (burning wind) ซึ่งน่าจะเกี่ยวเนื่องกับความเชื่อเรื่องจักรพรรดิหยาน (炎帝) และการเกษตรแบบตัดและเผา (slash-and-burn) อนึ่ง ถือกันว่า เฉินหนงเป็นบรรพบุรุษของชือโหยว (蚩尤) เพราะมีลักษณะทางกายภาพที่เหมือนกัน คือ มีศีรษะเหมือนวัว มีเขาแหลมบนศีรษะ มีหน้าผากเป็นทองสัมฤทธิ์ และมีกระโหลกศีรษะเป็นโลหะ ยังถือว่า เฉินหนงเป็นบิดาของจักรพรรดิเหลือง (黃帝) ผู้สืบทอดความลับเกี่ยวกับการแพทย์, ความเป็นอมตะ, และการสร้างทองคำ ซือหม่า เจิน (司馬貞) เขียนอรรถกถาให้หนังสือ ฉือจี้ (史記) ของซือหม่า เชียน (司馬遷) ว่า เฉินหนงเป็นญาติ (kinsman) ของจักรพรรดิเหลือง และถือกันให้เป็นต้นกำเนิดหรือหัวหน้าของเทือกเถาเหล่ากอ (ancestor or patriarch of the forebears) ของชาวจีนโบราณ
ยาคุมกำเนิด

โดยทั่วไปแล้วยาคุมกำเนิดแบ่งออกเป็นสองประเภทหลักๆ ได้แก่ ยาคุมกำเนินทุกชนิดล้วนมีผลข้างเคียงและข้อควรระวังก่อนตัดสินใจเลือกซื้อ เพราะฤทธิ์ยาไม่ได้ใช้เพียงแค่การคุมกำเนิดอย่างเดียว แต่ยังสามารถใช้รักษาฮอร์โมนเพศชายที่สูงผิดปกติ และรักษาภาวะประจำเดือนมาไม่ปกติ อย่างไรก็ตามควรปรึกษาผู้เชี่ยวชาญก่อนทานยาทุกชนิด โดยเฉพาะผู้ที่มีกรรมพันธุ์โรคประจำตัวบางชนิด และควรศึกษาผลข้างเคียงหลังรับประทานยาคุม เช่น สิวขึ้น น้ำหนักขึ้น คลื่นไส้อาเจียน เนื่องจากเป็นการรับปริมาณฮอร์โมนเสริมที่ร่างกายไม่ทันตั้งตัว จึงแนะนำให้ทานยาคุมก่อนเข้านอนเพื่อลดผลกระทบให้มากที่สุด ยาคุมกำเนิดหรือการคุมกำเนิดด้วยฮอร์โมน เป็นยาที่ใช้เพื่อยับยั้งหรือป้องกันการตั้งครรภ์อันไม่พึงประสงค์ บทความเภสัชกรรมและยานี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
เฟรนช์เกียนา

เฟรนช์เกียนา (อังกฤษ: French Guiana) หรือ กุยยาน (ฝรั่งเศส: Guyane) เป็นจังหวัดโพ้นทะเล (département d'outre-mer) ของประเทศฝรั่งเศส ตั้งอยู่บนชายฝั่งทางเหนือของทวีปอเมริกาใต้ ทิศเหนือจรดมหาสมุทรแอตแลนติก ทิศตะวันออกและทิศใต้ติดกับประเทศบราซิล และทางทิศตะวันตกติดกับประเทศซูรินาม เช่นเดียวกับจังหวัดโพ้นทะเลของฝรั่งเศสจังหวัดอื่น ๆ เฟรนช์เกียนายังมีฐานะเป็นแคว้นโพ้นทะเล (région d'outre-mer) ซึ่งเป็น 1 ใน 18 แคว้นของประเทศฝรั่งเศสด้วย โดยถือเป็นส่วนหนึ่งส่วนเดียวกับประเทศฝรั่งเศสในทวีปยุโรปและใช้สกุลเงินยูโรเช่นกัน เฟรนช์เกียนาเดิมเป็นที่อยู่อาศัยของชนพื้นเมืองอเมริกันจำนวนมาก มีชาวฝรั่งเศสเข้ามาตั้งถิ่นฐานระหว่างคริสต์ศตวรรษที่ 17 โดยเป็นที่ตั้งถิ่นฐานของนักโทษซึ่งเป็นที่รู้จักในชื่อว่าเกาะเดวิลส์ (Devil's Island) ตั้งแต่ปี ค.ศ. 1852 (พ.ศ. 2395)-ค.ศ. 1951 (พ.ศ. 2494) ต่อมาข้อพิพาทเรื่องดินแดนกับบราซิลเกิดขึ้นในปลายคริสต์ศตวรรษที่ 19 ในพื้นที่ป่าอันกว้างขวางทางภาคใต้ นำไปสู่การประกาศรัฐเอกราชนิยมฝรั่งเศสที่มีชื่อว่ากูนานี (Counani) ในเขตที่เกิดเป็นข้อพิพาทรวมทั้งเกิดการต่อสู้ระหว่างผู้ตั้งถิ่นฐานด้วยกันเอง ก่อนที่ข้อพิพาทจะยุติลงโดยการตัดสินโดยอนุญาโตตุลาการจากรัฐบาลสวิตเซอร์แลนด์ให้บราซิลได้รับผลประโยชน์เป็นส่วนใหญ่ จากนั้นเฟรนช์เกียนาได้กลายเป็นจังหวัดโพ้นทะเลของฝรั่งเศสในปี ค.ศ. 1946 (พ.ศ
เกาะลังกาวี

ลังกาวี (มลายู: Langkawi) เป็นเกาะที่ตั้งอยู่ในทะเลอันดามันใกล้ฝั่งทะเลตะวันตกเฉียงเหนือของมาเลเซียตะวันตก มีฐานะเป็นอำเภอขึ้นกับรัฐเกอดะฮ์ ประเทศมาเลเซีย มีสมญานามว่า "อัญมณีแห่งเกอดะฮ์" (มลายู: Permata Kedah; เปอร์มาตาเกอดะฮ์) ลังกาวีตั้งอยู่ห่างจากเกาะตะรุเตา จังหวัดสตูลของประเทศไทยเพียง 4 กิโลเมตร อยู่ห่างจากเมืองกัวลาปะลิสประมาณ 30 กิโลเมตร และเมืองกัวลาเกอดะฮ์ 51 กิโลเมตร ประกอบด้วยกลุ่มเกาะเขตร้อนจำนวน 99 เกาะ และเป็นที่รู้จักของชาวไทยและมาเลเซียจากตำนานของมะห์สุหรี สตรีผู้ถูกประหารด้วยความอยุติธรรม โดยนางได้สาปแช่งเกาะลังกาวีไว้ก่อนสิ้นใจ และการนำทายาทรุ่นที่ 7 ของเธอมาถอนคำสาป ชื่อของเกาะลังกาวี โดย "ลัง" ย่อมาจากคำว่า "ฮลัง" (helang) ที่แปลว่า "นกอินทรีสีน้ำตาลแดง" ส่วนนาม "ลังกาวี อัญมณีแห่งเกอดะฮ์" (Langkawi Permata Kedah) ได้รับพระราชทานจากสมเด็จพระราชาธิบดีสุลต่านอับดุล ฮาลิม อันเป็นส่วนหนึ่งในพระราชพิธีกาญจนาภิเษกส่วนพระองค์ โดยตั้งนามเพื่อสร้างความประทับใจแก่นักท่องเที่ยวว่าลังกาวีเป็นส่วนหนึ่งของรัฐเกอดะฮ์ มีตำนานมุขปาฐะว่าในอดีตเกาะลังกาวีเคยมีสุลต่านปกครอง ว่ามีสตรีนามมะห์สุหรีมาเป็นชายารองของสุลต่าน (บ้างว่าของอนุชา) และได้ให้กำเนิดโอรสนาม "วันฮาเกม" ด้วยเหตุนี้มะห์สุหรีจึงมีสิทธิเป็นประไหมสุหรีได้เพราะมีบุตรเป็นชาย เป็นที่ริษยาของประไหมสุหรีชายาหลวง ครั้นเมื่อมีการใส่ร้ายว่ามะห์สุหรีคบชู้ องค์สุลต่านสดับเช่นนั้นก็พิโรธ มีบัญชาให้ประหารมะห์สุหรีเสีย ด้วยเหตุนี้นางจึงอธิษฐานว่าหากนางไม่มีความผิดขอให้โลหิตเป็นสีขาว และให้ลังกาวีไม่เจริญไปเจ็ดชั่วอายุคน ครั้นเมื่อเพชฌฆาตแทงกริช สายโลหิตของมะห์สุหรีก็พวยพุ่งเป็นสีขาวดังคำสัตย์และสิ้นใจ ญาติของมะห์สุหรีจึงนำวันฮาเกมไปตั้งรกรากยังภูเก็ต เมื่อครั้งที่ไทรบุรีเป็นส่วนหนึ่งราชอาณาจักรสยาม เกาะลังกาวีเป็นตำบลหนึ่งของมณฑลไทรบุรี ชื่อตำบลเกาะลังกอวี ภายหลังลังกอวีได้พ้นจากการเป็นส่วนหนึ่งของสยามโดยได้ตกเป็นส่วนหนึ่งของอาณานิคมอังกฤษเช่นเดียวกับไทรบุรี (เกอดะฮ์) ครั้นเมื่อรับเอกราชแล้วลังกาวีก็ยังเป็นส่วนหนึ่งของรัฐเกอดะฮ์อยู่ ในปี พ.ศ. 2529 มหาเธร์ โมฮัมหมัด ได้ริเริ่มที่จะเปลี่ยนแปลงเกาะลังกาวีที่เชื่อว่ามีคำสาปของมะห์สุหรี โดยพัฒนาให้ที่นี่เป็นแหล่งท่องเที่ยวและรีสอร์ต โดยเขาเองได้มีส่วนช่วยในการออกแบบและวางแผนอาคารบนเกาะ และได้นำศิรินทรา ยายี สตรีชาวไทยที่สืบเชื้อสายทายาทรุ่นที่เจ็ดของมะห์สุหรีมาถอดคำสาป วิกิมีเดียคอมมอนส์มีสื่อเกี่ยวกับ ลังกาวี บทความสถานที่ในประเทศมาเลเซียนี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
พระเจ้าวิลเลียมที่ 4 แห่งสหราชอาณาจักร

สมเด็จพระเจ้าวิลเลียมที่ 4 (อังกฤษ: William IV) (21 สิงหาคม ค.ศ. 1765 – 20 มิถุนายน ค.ศ. 1837) เป็นพระมหากษัตริย์แห่งสหราชอาณาจักรและราชอาณาจักรฮันโนเฟอร์ ระหว่างปี ค.ศ. 1830 ถึงปี ค.ศ. 1837 พระเจ้าวิลเลียมที่ 4 ทรงพระราชสมภพเมื่อวันที่ 21 สิงหาคม ค.ศ. 1765 ณ พระราชวังบักกิงแฮม กรุงลอนดอน เป็นพระราชโอรสลำดับที่ 3 ในพระเจ้าจอร์จที่ 3 และสมเด็จพระราชินีชาร์ล็อทเทอแห่งสหราชอาณาจักร เข้าพิธีบัพติศมาเมื่อวันที่ 18 กันยายน ทรงเสกสมรสกับดัชเชสแอเดเลดแห่งเมคเลินบวร์ค-ชเตรลิทซ์ ครองราชย์ระหว่างวันที่ 26 มิถุนายน ค.ศ
สมเด็จพระเจ้าจอร์จที่ 6 แห่งสหราชอาณาจักร

สมเด็จพระเจ้าจอร์จที่ 6 (อังกฤษ: George VI of the United Kingdom; 14 ธันวาคม ค.ศ. 1895 — 6 กุมภาพันธ์ ค.ศ. 1952) เป็นพระมหากษัตริย์สหราชอาณาจักรในราชวงศ์วินด์เซอร์ และเครือจักรภพอังกฤษระหว่าง ค.ศ. 1936 ถึง ค.ศ. 1952 เป็นจักรพรรดิอินเดียพระองค์สุดท้าย (จนกระทั่ง ค.ศ. 1947) และเป็นพระมหากษัตริย์แห่งเสรีรัฐไอริชในทางนิตินัยพระองค์สุดท้าย (จนกระทั่ง ค.ศ
ปรินส์ออฟเปอร์เซีย

ปรินส์ออฟเปอร์เซีย (อังกฤษ: Prince of Persia) เป็นวิดีโอเกมแพลตฟอร์มภาพยนตร์ที่พัฒนาและจัดจำหน่ายโดยโบรเดอร์บันด์ สำหรับแอปเปิล II ใน พ.ศ. 2532 ตัวเกมได้รับการออกแบบและดำเนินการโดยจอร์แดน เมชเนอร์ เรื่องราวเกิดขึ้นในเปอร์เซียยุคกลาง ผู้เล่นจะได้ควบคุมตัวเอกที่ไม่มีชื่อซึ่งต้องผจญภัยผ่านดันเจี้ยนต่างๆ เพื่อเอาชนะแกรนด์วิเซียร์จาฟ์ฟาร์ผู้ชั่วร้ายและช่วยเจ้าหญิงที่ถูกคุมขัง เช่นเดียวกับเกม คาราเตกา ซึ่งเป็นเกมแรกของเมชเนอร์ เกม ปรินส์ออฟเปอร์เซีย ใช้เทคนิคโรโตสโคปเพื่อแอนิเมชั่นที่ลื่นไหลและสมจริง สำหรับกระบวนการนี้ เมชเนอร์ใช้เป็นข้อมูลอ้างอิงสำหรับวิดีโอการเคลื่อนไหวของตัวละครของพี่ชายที่แสดงกายกรรมโลดโผนในชุดสีขาว และภาพยนตร์แนวสวอชบัคเลอร์ เช่น The Adventures of Robin Hood ตัวเกมได้รับได้เสียงชื่นชมอย่างมาก และแม้ว่าจะไม่ประสบความสำเร็จในเชิงพาณิชย์ในทันที แต่ก็ขายได้หลายชุดเนื่องจากมีการพอร์ตไปยังแพลตฟอร์มที่หลากหลายหลังจากแอปเปิล II เดิมวางจำหน่าย เชื่อกันว่าเป็นเกมแพลตฟอร์มภาพยนตร์เกมแรกและเป็นแรงบันดาลใจให้กับเกมมากมายในประเภทย่อยนี้ เช่น Another World ความสำเร็จของแฟรนไชส์เปิดตัว ปรินส์ออฟเปอร์เซีย ซึ่งประกอบด้วยภาคต่อ 2 ภาค ได้แก่ ปรินส์ออฟเปอร์เซีย 2: เดอะแชโดวแอนด์เดอะเฟลม (พ.ศ. 2536) และ ปรินส์ออฟเปอร์เซียทรีดี (พ.ศ. 2542) และรีบูต 2 ภาค ได้แก่ ปรินส์ออฟเปอร์เซีย: เดอะแซนด์สออฟไทม์ (พ.ศ. 2546) ซึ่งตามมาด้วยภาคต่อของตัวเองสามภาค และ ปรินส์ออฟเปอร์เซีย (พ.ศ. 2551) บทความวิดีโอเกมหรือเกมคอมพิวเตอร์นี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล